section_heading: Dostupnost kanala
paragraph_text: Od samog početka emitiranja 1989. godine Eurosport je bio isključivo satelitski kanal koji se emitirao za područje cijele Europe preko satelita Astra 19,2° istočno i preko Eutelsata na 13° istočno. Kanal je bio nekodiran i svima dostupan tko je imao pripadajuću satelitsku opremu. Ekspanzijom paytv-a u Europi prema kraju 90-tih godina 20. stoljeća Eurosport počinje biti dostupan i preko plaćenih TV usluga, prvenstveno u Velikoj Britaniji, gdje nastaje British Eurosport koji je bio isključivo dostupan samo na otoku preko naplatnih tv usluga. Satelitsko nekodirano emitiranje gašenjem analogne tehnologije 2012. godina se nastavilo i u digitalnoj tehnologiji sve do današnjih dana s njemačkom verzijom kanala i to isključivo samo Eurosport 1 kanala na satelitu Astra 19,2° istočno. Eurosport 2 kanal nikad nije bio satelitski dostupan u FTA emitiranju. U hrvatskoj jedno kratko vrijeme preko domaćih paytv operatera (19. studenog 2016. – 30. lipnja 2018.) Eurosport se emitirao i na hrvatskom jeziku. Problem je nastao kada su nakon navodnih poskupljenja prava za reemitiranje od strane vlasnika kanala Discovery Communicationsa svi TV operateri u hrvatskoj izbacili kanale Eurosporta iz svojih ponuda te je emitiranje na hrvatskom jeziku postalo beznačajno te je naknadno ukinuto.<ref> Nekolicina TV operatera koji drže jako mali postotak udjela paytv-a na domaćem tržištu zasad i dalje imaju oba Eurosport kanala u svojoj ponudi.